**R-Office ja UROS laajentavat yhteistyötään**

**R-Office on toiminut Uroksen pitkäaikaisena yhteistyökumppanina ja jälleenmyyjänä. Toimivan yhteistyön myötä R-Office ottaa suurempaa vastuuta Uroksen Goodspeed-toiminnon myynnistä ja asiakkuuksien hoidosta.**

**Goodspeedin avulla verkkoyhteys kulkee matkustajan mukana**

Matkustaessa Goodspeed kannattaa pakata mukaan. Sen avulla voidaan säästää merkittäviä summia – jopa 80% dataroaming-maksuista. Lisäksi käyttö sujuvoittaa työskentelyä ja säästää aikaa, sillä verkkoyhteyttä ei tarvitse etsiä.

Goodspeed on suomalaisen Uros Oy:n kehittämä liikkuva nettiyhteys. Goodspeed on Wi-Fi Hot Spot -mobiililaajakaista (2G/3G/4G), joka mahdollistaa markkinoiden edullisimmat datamaksut ympäri maailman. Normaalisti matkoilla joudutaan maksamaan kalliita dataroaming-maksuja tai vaihtoehtoisesti käyttämään paikallisia Wi-Fi-yhteyksiä, joiden tietoturva, toimivuus ja käyttömukavuus eivät ole riittäviä.

**Tavoitteena tarjota paras mahdollinen asiakaskokemus**

R-Office on toiminut valtuutettuna Goodspeed Business Partnerina vuodesta 2014 lähtien.

Vuosia kestäneen yhteistyön laajentaminen oli luontevaa. Uroksen maailmanlaajuisen asiakaskunnan kasvaessa voimakkaasti halutaan varmistaa, että suomalaiset yritysasiakkaat saavat parasta mahdollista palvelua.

–Kun lähdetään tavoittelemaan parasta mahdollista asiakaskokemusta, on palveluhenkisyydellään vakuuttanut R-Office luonnollinen valinta yhteistyökumppaniksi, sanoo **Unna Hallikainen** Urokselta.

R-Office ottaa vastuulleen Goodspeedin myynnin sekä asiakkuuksien hoidon.

Käytännössä R-Office avustaa asiakkaita mobiilidatajärjestelmän käyttöönotossa ja sen koko potentiaalin hyödyntämisessä.

–R-Office ja Uros ovat tehneet yhteistyötä jo pitkän aikaa. Työskentely Goodspeedin parissa on perusteltua, sillä olemme ratkaisutoimittajia, ja tämä palvelu tuo asiakkaillemme uudenlaisen tavan tehostaa toimintaansa. Mobiilidataratkaisu on merkittävä palvelu R-Officen asiakkaille, kertoo **Petri Pohjola** R-Officelta.

**Lisätietoja**

Petri Pohjola, 045 171 9650, petri.pohjola@r-office.fi, www.r-office.fi

***R-Office*** *on valtakunnallinen paikallisesti palveleva digitaalisen toimistotyön asiantuntija. R-Officen palveluvalikoimaan kuuluvat toimiston tiedonhallinta, tulostaminen sekä viestintä- ja esitysratkaisut. Lisäksi yritys tarjoaa it-infrastruktuurin ja tuotantotulostuksen ratkaisuja asiakkailleen. Yrityksen palveluksessa on noin 30 työntekijää ja liikevaihto on noin 6 miljoonaa euroa.*